FESTOOL festool sporttas - FESTOOL 498494 | Klium
FESTOOL FESTOOL SPORTTAS - FESTOOL 498494
€ 36.45 per Stuk (inclusief BTW) € 30.12 excl. BTW
Referentie FESTOOL 498494
groot hoofdvak, binnenvak met klittenbandsluiting en afzonderlijk vak voor natte was
kleur: donkerblauw, groene siernaden Dag 34: Recolin nog steeds spoorloos | Netwerk24
Dag 34: Recolin nog steeds spoorloos
Deur Lynn Williams 08 Augustus 2019 19:02
Altesaam 34 dae gelede het Recolin Witbooi (9) in die omgewing van sy ouerhuis in Barcelona in Port Elizabeth vermis geraak.
Dit was Saterdag sy negende verjaardag en die eerste keer dat sy ma, Chriszelda, haar seun se verjaardag sonder hom moes vier.
Recolin Witbooi (9) is al 34 dae lank vermis. Foto: Verskaf
Recolin en twee maats het op 6 Julie glo by ’n dam in Grootkloof, soos die gemeenskap daarna verwys, vis gaan vang.
Die maats het eers beweer hulle het Recolin daar gelos toe hulle huis toe is. Hulle het egter agterna beweer ’n man het Recolin gegryp.
Sedert Recolin se verdwyning het sy ouers, die polisie en bekommerde lede van die gemeenskap talle soektogte gelas, maar dit het tot dusver niks opgelewer nie.
Hierna het Leon Nel, ’n private forensiese speurder van Cold Cases SA, op sy eie onkoste gehelp om na Recolin te soek.
Nel se soektog is verlede week weens ander werkverpligtinge afgelas.
Nel se ondersoek het getoon dat Recolin moontlik ontvoer is en dat sy verdwyning verband hou met ’n netwerk van misdadigers wat kinders vir die seksbedryf werf of ontvoer.
Nel het vasgestel dat Recolin op 26 Julie moontlik saam met ’n ouer persoon by die KFC in Albanyweg, Port Elizabeth, gesien is, maar Chriszelda het die beeldmateriaal nagegaan en het nie vir Recolin daarop gesien nie.
Maandag het die polisie ’n beboste gebied naby Malabar gefynkam.
Die bos is deurgesoek nadat die familie inligting ontvang het dat ’n seun se lyk glo in die bosse lê. Die soektog het niks opgelewer nie.
Chriszelda het voorheen gesê sy voel raadop en magteloos. Sy sê haar hoop dat sy ooit weer haar seun lewend gaan sien, begin kwyn.
Meer oor: Recolin Witbooi | Port Elizabeth | Barcelona | Soektog
Recolin al 31 dae vermis